Komisijos reglamentas (EB) Nr. 2224/2002
2002 m. gruodžio 13 d.
nukrypstantis nuo Reglamento (EB) Nr. 1623/2000, nustatančio išsamias Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 2585/2001 [2], ypač į jo 33 straipsnį,
kadangi:
(1) Komisijos reglamentas (EB) Nr. 1623/2000 [3] su paskutiniais pakeitimais, padarytais Reglamentu (EB) Nr. 1795/2002 [4], ypač jo 93 straipsnio 6 dalis, nustato, kad visas alkoholis, parduotas naudoti kaip bioetanolis kuro sektoriuje, turi būti surinktas iš saugyklų ne vėliau kaip per šešis mėnesius nuo pranešimo apie Komisijos sprendimą sudaryti pardavimo sutartį dienos.
(2) 2002 m. gegužės 8 d. Komisijos reglamentas (EB) Nr. 774/2002, pradedantis viešą vyno alkoholio, skirto naudoti kaip bioetanolis Europos bendrijoje, pardavimą [5], pradėjo viešą 300000 hektolitrų vyno alkoholio, skirto naudoti kaip bioetanolis Europos bendrijoje, pardavimą patvirtintai firmai Ecocarburantes Españoles SA. 2002 m. birželio 18 d. Komisija pranešė kompetentingoms Ispanijos institucijoms ir Ecocarburantes Españoles SA apie sprendimą sudaryti su firma pardavimo sutartį partijai Nr. 12/2002.
(3) 2002 m. spalio 21 d. laišku Ispanijos Žemės ūkio, žuvininkystės ir maisto ministerija pranešė Komisijai, kad dėl techninių kliūčių ir partijos Nr. 12/2002 dydžio, terminas, nustatytas alkoholiui išvežti, yra nepakankamas.
(4) Kad minėta firma galėtų užbaigti operaciją, reikėtų pratęsti alkoholio išvežimo terminą dviem mėnesiais.
(5) Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nepaisant Reglamento (EB) Nr. 1623/2000 93 straipsnio 6 dalies, Reglamente (EB) Nr. 774/2002 minima partija Nr. 12/2002 m., dėl kurios 2002 m. birželio 18 d. sudaryta sutartis, iš saugyklų turi būti išvežta iki 2003 m. vasario 18 dienos.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. gruodžio 13 d.